##### C:\Users\Usuario\AppData\Local\Microsoft\Windows\INetCache\IE\JFG3JM60\dibu 28 enero 2018 color.jpg[Resultado de imagen de infancia misionera 2018](https://www.google.es/url?sa=i&rct=j&q=&esrc=s&source=images&cd=&ved=2ahUKEwi59YjWwenYAhUCuxQKHccoAVwQjRx6BAgAEAY&url=https://www.omp.es/jornadas-infancia-misionera/&psig=AOvVaw1Xdkpc-g2fGr6rDQ3lYDPY&ust=1516639789431530)MISA CON NENOS

##### 28 de xaneiro de 2018

##### Ordinario 4º-B

Evanxeo de **Marcos** **1,21-28:**

**“*Ensinaba con autoridade e curaba”.***

A túa Palabra libéranos

**Mensaxe: A túa PALABRA LIBÉRANOS.**

**1. ACOLLIDA**

Irmáns e irmás:

Benvidos a celebrar a Eucaristía deste domingo. O evanxeo de Marcos que lemos este ano, preséntanos a Xesús anunciando a Boa Noticia de Deus na súa terra e liberando de todo mal. E todos os que o vían quedaban admirados pois predicaba con autoridade, de xeito novo, predicaba con feitos, entusiasmando e sandando. Tamén nós, seguidores de Xesús, admirámonos da súa Palabra, das súas ensinanzas, da súa forza curadora. Hoxe como entón acudimos a escoitalo e a deixarnos cambiar pola súa Palabra que nos *libera (Levamos en procesión o leccionario B que logo leremos e unhas medicinas).*

**2. PERDÓN**

*Pidamos ao Señor perdón pola nosa falta de autenticidade na vida como cristiáns.*

-Porque nos dá medo vivir radicalmente o Evanxeo. *Señor, ten piedade de nós!*

- Porque nos preocupa máis saber o credo que practicar as obras de misericordia. *Cristo, ten piedade de nós!*

-Porque non atopamos tempo para escoitar a Deus no silencio dos nosos corazóns. *Señor, ten piedade de nós!*

1. **MONICIÓN ÁS LECTURAS**

O Señor, aínda que non o necesitase, quixo contar con xentes que fosen altofalantes que falasen as súas palabras e no seu nome. Moisés foi un deles e, logo de Moisés, viñeron moitos máis ata a chegada de Xesucristo. Pero, cando Xesús comezou a falar, todos os que o escoitaban quedaban admirados de que “o seu falar” era distinto, que o facía con convencemento, que Alguén o empuxaba desde dentro. O salmo é unha invitación a escoitar a palabra. E san Paulo recórdanos que cada un ha de vivir segundo a súa vocación.

1. **PETICIÓNS**

*Señor, confiados en que ti o podes todo, presentámosche as nosas oracións dicindo:* ***-Que a túa Palabra nos salve.*** ***-Pedímoscho, Señor.***

1.-Pola Igrexa para que nunca nos falten profetas, persoas que nos falan de ti e nos axudan a coñecerte. *Oremos.*

2.-Polos mestres e catequistas que nos anuncian que Xesús nos enche a vida de luz e alegría, para que escoiten a Xesús antes de falar del. *Oremos.*

3.-Polos educadores para que vivan o que din e testemuñen o que anuncian. *Oremos.*

4.-Polos que seguimos a Xesús para que acollamos a súa Palabra e nos deixemos sandar por ela. *Oremos.*

5.-Por nós, para que descubramos a Xesús en cada un dos que nos rodea e o tratemos con amor. *Oremos.*

6.-Por todos os nenos e nenas do mundo para que se atrevan a ser misioneiros e testemuñas súas aínda que lles custe. *Oremos.*

Pai acolle estas súplicas que che presentamos, e fai que seguindo as palabras de Xesús, melloremos o mundo. Por XCNS.

**5. OFRENDAS**

-**ABECEDARIO:** Co abecedario queremos ofrecer ao Señor as nosas palabras e as nosas cordas vocais. Que nunca nos cansemos de pregoar o teu nome e de brindar o noso testemuño e o noso tempo para que sexas coñecido e querido polos que nos rodean.

**-BIBLIA E MEDICINAS:** Hoxe queremos darche as grazas Señor pola Biblia, a Palabra de Deus que cada domingo con alegría escoitamos na misa. Que esa Palabra sexa para nós luz e guía, forza e estímulo, medicina que nos sanda e libera das nosas escravitudes e pecados.

**-PAN E VIÑO:** Antes de comer o pan e o viño transformados no teu Corpo e Sangue rezaremos o Noso Pai pedindo que nos “libres do mal”. Ao rezalo comprometémonos a botar unha man a Deus para eliminar os males que afectan a tantas persoas ao noso redor e facermos a vida máis agradable aos que nos atopamos cada día.

**6. VÍDEOS OU PPW PARA ESTE DOMINGO: 4º domingo do tempo ordinario- B**

-Curación dun endemoñado na sinagoga de Cafarnaúm, película: <https://www.youtube.com/watch?x-yt-cl=84924572&v=uAFEXD7bazI&x-yt-ts=1422411861>

-Xesús sanda o rapaz do espírito maligno, película: <https://www.youtube.com/watch?v=un_nieybNNc>

-Marcos 1, 21 28, lecturas: <https://www.youtube.com/watch?v=P7CCpGukMSY>

-O Señor chámanos para facer discípulos, explicación: <https://www.youtube.com/watch?v=_qbMxVWPr8I&x-yt-ts=1422411861&x-yt-cl=84924572#t=31>

-Vivir con autenticidade, reflexión: <https://www.youtube.com/watch?v=QiFdWMH9vPQ>

-Humanizar o noso mundo, reflexión: <https://www.youtube.com/watch?v=CoKu_FP8MMc>

**VÍDEOS INFANCIA MISIONEIRA:**

-Atrévete a ser misioneiro *18.14m. (Córdoba):*  <https://www.youtube.com/watch?v=fVAsuDPdxYE>

-Atrévete, Infancia Misioneira 2018: <https://www.youtube.com/watch?v=QTxtfVIITPE>

-Decálogo do neno misioneiro: <https://www.youtube.com/watch?v=pdjs8WcK5-0>

**VÍDEOS XORNADA DA PAZ**

-Digo Stop (Unai Quirós), canción: <https://www.youtube.com/watch?v=Dc-wWalVuig>

-Eu decido vivir en paz, canción: <https://www.youtube.com/watch?v=aZRHe0zY8bE>


-Imagine (UNICEF: World Version), canción: <https://www.youtube.com/watch?v=L7IP4UlXvG8>


**-**[Un pouco de paz (Julieta Venegas)](Un%20pouco%20de%20paz%20(Julieta%20Venegas)), canción: <https://www.youtube.com/watch?time_continue=10&v=-YnukFyScWQ>

**6. SUXESTIÓNS**

- Pódese facer unha procesión ao principio coa Palabra de Deus ou nas ofrendas, destacando o aspecto de que é medicina que nos sanda e libera.

-Tamén se podería orientar a eucaristía en relación coa Xornada da Infancia misioneira co súa lema “Atrévete a ser misioneiro”, que fai alusión aos retos que os nenos se fan nos xogos e explicando o cartel tal como aparece en Google Xornada da Infancia Misioneira e dando resposta á pregunta: onde podes ser un mellor misioneiro da ledicia de Xesús? Ver e comentar o vídeo “Atrévete”.

-Poderíase ir preparando algo para a Xornada da paz: canción cantada por todos, representación, mans pintadas de cores, etc.

****

